ลักษณะการประกอบธุรกิจ

  1 ความเป็นมา

  บริษัทฯ ประกอบธุรกิจอสังหาริมทรัพย์ โครงการแรกเปิดดำเนินการเมื่อปี 2518
  ลักษณะการประกอบธุรกิจคือ
  การจัดสรรโดยการพัฒนาที่ดินแบ่งเป็นแปลงย่อยพร้อมปลูกสร้างบ้านขายให้แก่ประชาชนทั่วไป
  โดยมีกลุ่มลูกค้าเป้าหมายผู้ที่มีรายได้ระดับปานกลางขึ้นไปถึงค่อนข้างสูง ปัจจุบัน มีโครงการต่าง
  ๆ ที่เปิดดำเนินการโครงการ 5 โครงการ คือ โครงการสัมมากร บางกะปิ โครงการสัมมากร
  มีนบุรี โครงการสัมมากร นิมิตใหม่ โครงการสัมมากรรังสิตคลอง 2 และโครงการสัมมากร
  รังสิต คลอง 7

  บริษัทฯ มีการดำเนินนโยบายการดำเนินธุรกิจ ดังนี้

1.  การดำเนินธุรกิจพัฒนาอสังหาริมทรัพย์ในลักษณะโครงการจัดสรร
    เป็นการพัฒนาที่ดินและก่อสร้างบ้านเพื่อขาย โดยส่วนใหญ่เป็นบ้านเเดี่ยว
    มุ่งกลุ่มลูกค้าเป้าหมายที่มีรายได้ระดับปานกลางถึงค่อนข้างสูง
    ลักษณะโครงการจะเน้นสภาพแวดล้อมเป็นสำคัญ ประกอบด้วยสาธารณูปโภคที่ได้มาตรฐาน

2.  ให้บริการบำรุงรักษาโครงการหลังการขาย โดยการจัดระบบการบริการชุมชน ได้แก่
    การรักษาความปลอดภัย ความสะอาด การบำรุงรักษาสาธารณูปโภคและสภาพแวดล้อม
    และมีสิ่งอำนวยความสะดวกแก่การอยู่อาศัยในชุมชน

3.  ลงทุนในธุรกิจอสังหาริมทรัพย์อื่น ๆ
    โดยเน้นการลงทุนอันนำมาซึ่งผลตอบแทนที่สม่ำเสมอในระยะยาว

2 ภาพรวมการประกอบธุรกิจ

ด้านการผลิต

1. พัฒนาที่ดินแบ่งเป็นแปลงย่อยจัดสรร

  2. สร้างบ้านบนที่ดินแปลงย่อย โดยมีแบบบ้านมาตรฐานมากกว่า 10 แบบ ให้ ลูกค้าเลือก

ด้านการบริการ

  1. ให้บริการบำรุงรักษาโครงการหลังการขาย

  2. ให้บริการสถานีบริการน้ำมันขนาดเล็ก บางจาก-สัมมากร ภายในโครงการสัมมากร บางกะปิ
  โดยมีเป้าหมายค้าคือผู้อยู่อาศัยในโครงการและ ประชาชนทั่วไป

  3. ให้บริการสโมสร สัมมากร เพื่อการพักผ่อนและสันทนาการของผู้อยู่อาศัยใน โครงการ

  3 โครงสร้างรายได้

  โครงสร้างรายได้ ของบริษัท สัมมากร จำกัด (มหาชน)
  ประกอบด้วยรายได้จากธุรกิจหลักคือการขายบ้านและที่ดิน ในปี 2543 มีสัดส่วนร้อยละ 83
  ของรายได้รวม
  และมีโครงสร้างรายได้จากการขายตามประเภทของบ้านและที่ดินในโครงการต่าง ๆ
  ดังที่ได้แสดงในตารางประกอบข้างล่างนี้

โครงสร้างรายได้

  ------------------------- ----------------------- ----------------------
  ประเภทรายได้               จำนวนเงิน (ล้านบาท)       สัดส่วน(%)

  การขายบ้านและที่ดิน           313.84                  83%

  การบริการ                  23.42                   6%

  การจำหน่ายน้ำมัน             28.12                   7%

  รายได้อื่น ๆ                 8.98                    2%

  รวมรายได้                  374.36                  100%
  ------------------------- ----------------------- ----------------------

สัดส่วน รายได้จากการขายบ้านและที่ดิน

+------------------+------+------+----------+------+--------+------+
| ประเภท           | 2543 |      | 2542     |      | 2541   |      |
+------------------+------+------+----------+------+--------+------+
| หน่วย : ล้านบาท    | ร    | ส    | รายได้    | ส    | รายได้  | ส    |
|                  | ายได้ | ัดส่วน |          | ัดส่วน |        | ัดส่วน |
+------------------+------+------+----------+------+--------+------+
| บ้านเดี่ยว          | 25   | 8    | 284.46   | 8    | 621.92 | 9    |
|                  | 3.60 | 0.81 |          | 8.78 |        | 8.45 |
+------------------+------+------+----------+------+--------+------+
|  ทาวน์เฮ้าส์        | 1    | 4.99 | 7.92     | 2.47 |        |      |
|                  | 5.67 |      |          |      |        |      |
+------------------+------+------+----------+------+--------+------+
| ที่ดิน              | 4    | 1    | 28.03    | 8.74 | 9.89   | 1.55 |
|                  | 4.57 | 4.20 |          |      |        |      |
+------------------+------+------+----------+------+--------+------+
| รวมทั้งสิ้น          | 31   |      | 320.41   |      | 631.71 |      |
|                  | 3.84 |      |          |      |        |      |
+------------------+------+------+----------+------+--------+------+

  4 การตลาดและภาวะการแข่งขัน

  กลยุทธ์การตลาด บริษัทฯ เน้นกลยุทธ์ทางการตลาดและนโยบายที่สำคัญ คือ
  การขายสินค้าที่มีคุณภาพในระดับราคาที่ผู้มีรายได้ระดับกลางซื้อได้
  ในการจัดช่องทางการจำหน่ายสินค้าจะมีบ้านตัวอย่างพร้อมกับการตกแต่งภายในเพื่อให้ลูกค้าเลือกชมที่โครงการ
  ส่วนในด้านการโฆษณานั้น บริษัทฯเลือกใช้วิธีการและสื่อโฆษณาต่าง ๆ
  ที่เหมาะสมกับลูกค้าเป้าหมายแต่ละกลุ่มให้ได้รับข้อมูลและข่าวสารเพื่อประกอบการตัดสินใจในการซื้อได้ง่ายขึ้น

  การวางแผนการตลาด บริษัทฯได้จัดให้มีการเก็บข้อมูลทั้งภายในภายนอก เพื่อนำมา
  วิเคราะห์ประกอบรวมกับความชำนาญและประสบการณ์ของผู้บริหารและทีมงานทุก ๆ ฝ่าย
  เพื่อศึกษารายละเอียดและใช้เป็นปัจจัยในการวางแผนการตลาดที่มีประสิทธิภาพ

  ที่ตั้ง ศึกษาศักยภาพทั้งทางคมนาคม สาธารณูปโภคพื้นฐาน และแนวโน้มของความเจริญในชุมชน
  เพื่อตอบสนองความต้องการของผู้อยู่อาศัยในเขตกรุงเทพมหานคร และปริมณฑล

  สินค้าที่มีคุณภาพ บริษัทมีนโยบายที่แน่วแน่ในการก่อสร้างบ้านที่มีคุณภาพ เลือกใช้วัสดุที่มี มาตรฐาน
  มีการวางแผนในการจัดวางผังโครงการในแต่ละโครงการให้เหมาะสมกับพฤติกรรมของลูกค้า
  สำหรับทุก ๆ โครงการ
  รวมถึงการจัดการด้านสาธารณูปโภคและสิ่งอำนวยความสะดวกอย่างครบครัน
  มีการพัฒนาและปรับปรุงแบบบ้านให้ทันสมัยสอดคล้องกับตลาดปัจจุบันและอนาคต

  ราคา การจัดหาที่ดินแต่ละผืนเพื่อนำมาพัฒนาเป็นโครงการขนาดปานกลาง
  และขนาดใหญ่ที่สมบูรณ์แบบ การจัดหาวัสดุที่ใช้ในการก่อสร้าง
  การควบคุมการดำเนินงานอย่างพิถีพิถันทุกขั้นตอนในการก่อสร้างบ้านและพัฒนางานสาธารณูปโภคต่างๆ
  เป็นองค์ประกอบหลักที่บริษัทได้ปฏิบัติเพื่อเป็นข้อได้เปรียบในการควบคุมต้นทุนการผลิต
  ซึ่งต่ำกว่าคู่แข่งขันในละแวกเดียวกัน

  การโฆษณาและประชาสัมพันธ์ เน้นถึงการสร้างภาพพจน์ของบริษัทเกี่ยวกับผู้ถือหุ้น ผู้บริหาร
  รวมถึงสินค้า คือรูปแบบบ้าน การจัดวางผัง การสร้างสภาพแวดล้อมที่ดี คุณภาพของบ้าน
  และการบริการหลังการขาย ความรับผิดชอบต่อผู้อยู่อาศัยในโครงการ
  โดยเลือกใช้สื่อโฆษณาต่างๆ กันไปให้เหมาะสมและสอดคล้องกับกลุ่มเป้าหมายของแต่ละ
  โครงการ เช่น หนังสือพิมพ์ บิลบอร์ด วิทยุ วารสาร และเอกสารประกอบการขาย และ
  Internet

  การจำหน่ายและช่องทางการจำหน่าย บริษัทฯ เน้นระบบการขายตรงโดยให้บริการด้านข้อมูล
  และรายละเอียดเกี่ยวกับบริษัทฯ โครงการ และรูปแบบบ้าน ซึ่งมีศูนย์ข้อมูลที่สำนักงานใหญ่
  และมีสถานที่ตั้งของแต่ละโครงการเป็นจุดรับลูกค้าโดยมี เจ้าหน้าที่บริหารงานขายคอยให้บริการ
  มีบ้านตัวอย่างพร้อมการตกแต่งภายในและการจัดแต่งสวนบริเวณภายนอกให้ชม
  นอกจากนั้นยังมีการจัดแสดงสินค้าโดยการเสนอแบบจำลอง โครงการและแบบจำลองบ้าน
  ตามศูนย์จัดแสดงสินค้าเพื่อให้สินค้าได้แพร่หลายสู่กลุ่ม เป้าหมายอีกทางหนึ่ง
  ตลอดจนการใช้สื่ออิเลคโทรนิคส์ เพื่อให้ข่าวสารข้อมูลเผยแพร่สู่กลุ่มเป้าหมายผ่านทางเครือข่าย
  Internet

  ลักษณะลูกค้า

  การจัดแบ่งลักษณะของลูกค้าแบ่งได้เป็น 2 ประเภท คือ

  1. ลูกค้าเดิม (ลูกค้าที่อาศัยและซื้อบ้านอยู่ในโครงการ) ที่มีความต้องการจะขยายและต้องการ
  พื้นที่สำหรับพักอาศัยในขนาดที่ใหญ่ขึ้น และจากลูกค้ากลุ่ม ดังกล่าวนี้จะแนะนำญาติ พี่น้อง
  และเพื่อน ๆ มาเป็นลูกค้าของบริษัทในเวลาต่อมา

  2. ลูกค้าที่ได้รับข้อมูลข่าวสารต่าง ๆ จากสื่อโฆษณาและการประชาสัมพันธ์
  เมื่อลูกค้ากลุ่มนี้ได้ตัดสินใจซื้อบ้านกับบริษัท โดยส่วนใหญ่ในเวลาอีกไม่นานนักก็จะแนะนำคนอื่นๆ
  ให้เข้ามาชมและซื้อบ้านกับโครงการอีก

  งานที่ยังไม่ได้ส่งมอบ

  งานที่ยังไม่ได้ส่งมอบประกอบด้วยค่าก่อสร้างบ้านและพัฒนาที่ดิน ณ วันที่ 31 ธันวาคม 2543
  มีมูลค่า 250.53 ล้านบาท

มูลค่างานที่ยังไม่ได้ส่งมอบเปรียบเทียบ 3 ปี

หน่วย : ล้านบาท

  2543 2542 2541

  ค่าก่อสร้างและพัฒนาที่ดิน 250.53 293.84 427.51